136. löggjafarþing 2008–2009.	Prentað upp.

Þskj. 844 — 356. mál.	Texti leiðréttur.

Breytingartillögur

við frv. til l. um breyt. á l. um hlutafélög og lögum um einkahlutafélög (eignarhald, kynja
hlutföll og starfandi stjórnarformenn).

Frá 1. minni hluta viðskiptanefndar (ÁI, GSv, LB, VS).

1.	Við 2. gr. Í stað 2. efnismálsl. komi tveir nýir málsliðir, svohljóðandi: Í tilkynningum um stjórnir til hlutafélagaskrár skal sundurliða upplýsingar um hlutföll kynjanna í stjórn. Í hlutafélögum þar sem starfa fleiri en 25 starfsmenn að jafnaði á ársgrundvelli skal jafnframt sundurliða upplýsingar um hlutföll kynjanna meðal starfsmanna og stjórnenda félagsins.

2.	Við 7. gr. Í stað orðanna ,,83. gr." í a-lið komi: 84. gr.

3.	Við 8. gr. Í stað 2. efnismálsl. komi tveir nýir málsliðir, svohljóðandi: Í tilkynningum um stjórnir til hlutafélagaskrár skal sundurliða upplýsingar um hlutföll kynjanna í stjórn. Í einkahlutafélögum þar sem starfa fleiri en 25 starfsmenn að jafnaði á ársgrundvelli skal jafnframt sundurliða upplýsingar um hlutföll kynjanna meðal starfsmanna og stjórnenda félagsins.

4.	Við bætist nýtt ákvæði til bráðabirgða, svohljóðandi:

Haldi hlutafélag aðalfund innan lögmæltra tímamarka árið 2009 er því þó heimilt að fresta framkvæmd ákvæða um starfandi stjórnarformann til næsta aðalfundar þar á eftir.